Za izvrševanje 61., 67., 74. in 75. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2, 98/14 in 18/21; v nadaljnjem besedilu: ZZRZI) minister, pristojen za invalidsko varstvo, izdaja

**NAVODILO O SPREMEMBI NAVODILA**

**o državnih pomočeh zaradi zaposlovanja invalidov**

1. člen

V Navodilu o državnih pomočeh št. 449-3/2024-2611-1 z dne 17. maja 2024 se v 10. členu drugi odstavek spremeni tako, da se glasi:

»(2) Delodajalci lahko državno pomoč prejmejo tudi za plačilo dodatnih stroškov, ki jih imajo zaradi zaposlovanja invalidnih delavcev. Upravičeni stroški so naslednji:

* stroški prilagoditve prostorov,
* stroški zaposlitve osebja za čas, ki ga porabijo samo za pomoč invalidnim delavcem in za usposabljanje tega osebja za pomoč invalidnim delavcem,
* stroški prilagoditve ali nakupa opreme oziroma pridobitve in validiranja programske opreme, zato, da jo bodo lahko uporabljali invalidni delavci, vključno s prilagojeno in pomožno tehnološko opremo, ki jih je treba dodati stroškom, ki bi jih imel delodajalec, če bi zaposloval delavce, ki niso invalidni delavci,
* stroški, neposredno povezani s prevozom invalidnih delavcev na delovno mesto in z dejavnostmi, povezanimi z delom,
* stroški plač za ure, ki so jih invalidni delavci porabili za rehabilitacijo,
* stroški gradnje, namestitve ali posodobitve proizvodnih enot zadevnega podjetja ter vsi stroški upravljanja in prevoza, če izhajajo neposredno iz zaposlovanja invalidnih delavcev, kadar upravičeno podjetje zagotavlja zaščiteno zaposlitev.«.
1. **KONČNA DOLOČBA**
2. člen

(začetek veljavnosti)

To navodilo začne veljati 1. julija 2024 in se objavi na osrednjem spletnem mestu državne uprave.

Št. 449-3/2024-2611-2

Ljubljana, dne 26. junija 2024

Luka Mesec

minister